cyanic-selkie/wikianc huggingface dataset:
নিক্ষেপ (ফুটবল)
লঙ্ঘন
অন্য কোনও খেলোয়াড় স্পর্শ করার আগে দ্বিতীয়বার বলটি স্পর্শ করা নিক্ষেপকারীর পক্ষে একটি লঙ্ঘন; যেখানে লঙ্ঘন হয়েছে প্রতিপক্ষ দল সেখান থেকে একটি পরোক্ষ ফ্রি কিক পায়। দ্বিতীয় স্পর্শটি আরও মারাত্মকভাবে লঙ্ঘনের অপরাধ হলে, সে ক্ষেত্রে এটি সরাসরি ফ্রি কিক বা পেনাল্টি কিক দ্বারা শাস্তিযোগ্য।
যদি কোনও খেলোয়াড় কোনও নিক্ষেপ করতে এসে হঠাৎ বলটি কোনও সতীর্থের কাছে দিয়ে দেয়, খেলোয়াড়কে খেলার পুনঃসূচনায় দেরি করার জন্য সতর্ক করা হয়। যদি কোনও খেলোয়াড় খেলার পুনঃসূচনা করতে অতিরিক্ত মাত্রায় বিলম্ব করে তাকেও সতর্ক করা হয়।
একজন গোলরক্ষককে তার সতীর্থ সরাসরি বল ছুঁড়ে দিলে, সে হাত দিয়ে বল ধরতে পারবে না। এই লঙ্ঘনটি যদি গোলরক্ষকের পেনাল্টি এরিয়াতে ঘটে থাকে, একটি পরোক্ষ ফ্রি কিক প্রতিপক্ষ দলকে প্রদান করা হয়। যদি গোলরক্ষকের পেনাল্টি এলাকার বাইরে লঙ্ঘন ঘটে থাকে তবে সরাসরি ফ্রি কিক দেওয়া হয়।
মলদোভা
<templatestyles src="Module:Coordinates/styles.css">
মলদোভা,   আনুষ্ঠানিকভাবে মলদোভা প্রজাতন্ত্র ( Republica Moldova   ), পূর্ব ইউরোপের একটি সার্বভৌম দেশ । দেশটির পশ্চিমে রোমানিয়া এবং উত্তর, পূর্ব এবং দক্ষিণে ইউক্রেন অবস্থিত।  ইউক্রেনের সাথে ২০০৫ সালে চুক্তি হয়েছিল কৃষ্ণ সাগরে প্রবেশের জন্য। ফলে, মলদোভার স্থলবেষ্টিত দেশ হিসেবে যে পরিচিতি ছিল, সেটির অবসান হয়। এছাড়াও, ট্রান্সনিস্ট্রিয়ার অস্বীকৃতিপ্রাপ্ত রাজ্য দেশটির পূর্ব সীমান্তে নিস্টার বরাবর অবস্থিত । কিশিনাউ দেশটির রাজধানী এবং সবচেয়ে বড় শহর।
চতুর্দশ শতাব্দী হতে ১৮১২ সাল পর্যন্ত মলদোভার অধিকাংশ অঞ্চল মলদাভিয়া রাজ্যের অংশ ছিল। তারপর, ১৮১২ সালে উক্ত রাজ্য উসমানীয় সাম্রাজ্যে (যার নিকট মলদাভিয়া নিয়ন্ত্রণাধীন রাষ্ট্র ছিল) রুশ সাম্রাজ্যের নিকট হস্তান্তর করে এবং রাজ্যটি বেসারাবিয়া নামে পরিচিতি লাভ করে। ১৮৫৬ সালে, দক্ষিণ বেসারাবিয়া পুনরায় মলদাভিয়ার অংশ হয়, যার সাথে তিন বছর পর ওয়ালাকিয়া একত্রিত হওয়ার মাধ্যমে রোমানিয়া গঠিত হয়। কিন্তু, ১৮৭৮ সালে পুরো অঞ্চল আবার রুশ শাসনাধীনে চলে যায়। ১৯১৭ সালের রুশ বিপ্লবের সময় বেসারাবিয়া রুশ প্রজাতন্ত্রের অধীনে একটি স্বায়ত্তশাসিত রাষ্ট্রে পরিণত হয়, যেটি মলদাভিয়া গণপ্রজাতন্ত্র নামে পরিচিত। ১৯১৮ সালের ফেব্রুয়ারিতে মলদাভিয়া গণপ্রজাতন্ত্র স্বাধীনতা ঘোষণা করে। তারপর ঐ একই বছরে দেশটি বিধানসভার ভোটের পর রোমানিয়ার সাথে একীভূত হয়। সিদ্ধান্তটি সোভিয়েত রাশিয়া বিরোধিতা করেছিল। পরবর্তিতে ১৯২৪ সালে সোভিয়েত রাশিয়া বেসারাবিয়ার পূর্বে অবস্থিত মলদোভান-অধ্যুষিত অঞ্চলের কিছু অংশ নিয়ে মলদাভিয়ান অটোনোমাস রিপাবলিক (এমএএসএসআর) প্রতিষ্ঠা করে, যেটি ইউক্রেনীয় এস.এস.আর -এর অন্তর্গত ছিল।
১৯৪০ সালে মলোটভ-রিবেনট্রপ চুক্তির ফলে রোমানিয়া বেসারাবিয়া এবং উত্তর বুকোভিনাকে সোভিয়েত ইউনিয়নের কাছে হস্তান্তর করতে বাধ্য হয়েছিল। ফলস্বরূপ, মলদাভিয়ান সোভিয়েত সোশালিস্ট রিপাবলিক (মলদাভিয়ান এস.এস.আর) গঠিত হয়, যার মধ্যে বেসারাবিয়ার অধিকাংশ অঞ্চল এবং সাবেক এম.এ.এস.এস.আর এর সর্বপশ্চিমের সংকীর্ণ এলাকা (নিস্টার নদীর পূর্বে) অন্তর্ভুক্ত ছিল। ১৯৯১ সালের ২৭শে আগস্টে সোভিয়েত ইউনিয়নের ভাঙ্গন চলাকালীন অবস্থায় মলদাভিয়ান এস.এস.আর স্বাধীনতা ঘোষণা করে এবং মলদোভা নাম ধারণ করে। মলদোভার সংবিধান ১৯৯৪ সালে গৃহীত হয়। ১৯৯০ সাল থেকে নিস্টার নদীর পূর্ব তীরে অবস্থিত মলদোভার সংকীর্ণ এলাকাটি ট্রান্সনিস্ট্রিয়ার বিচ্ছিন্নতাবাদী সরকারের কার্যত নিয়ন্ত্রণে আছে।
সোভিয়েত ইউনিয়নের ভাঙ্গন পরবর্তী শিল্প ও কৃষি উৎপাদন হ্রাসের দরুণ সেবা খাত মলদোভার অর্থনীতিতে প্রাধান্য বিস্তার করছে এবং দেশের জিডিপির ৬০ শতাংশের বেশি আসে উক্ত খাত থেকে। মাথাপিছু জিডিপিতে দেশটি ইউরোপের দ্বিতীয় দরিদ্রতম রাষ্ট্র। মলদোভা মানব উন্নয়ন সূচকের দিক থেকে ইউরোপ মহাদেশের মধ্যে সর্বনিম্ন ও বিশ্বের মধ্যে ৯০ তম স্থানে রয়েছে।
মলদোভা একটি সংসদীয় গণতন্ত্রভিত্তিক রাষ্ট্র যেখানে রাষ্ট্রপতি রাষ্ট্রপ্রধান এবং প্রধানমন্ত্রী সরকারপ্রধান। এটি জাতিসংঘ, কাউন্সিল অব ইউরোপ, বিশ্ব বাণিজ্য সংস্থা (ডব্লিউ.টি.ও), অরগানাইজেশন ফর সিকিউরিটি অ্যান্ড কোঅপারেশন ইন ইউরোপ (ও.এস.সি.ই), গুয়াম অরগানাইজেশন ফর ডেমোক্রেসি অ্যান্ড ইকোনমিক ডেভেলপমেন্ট, স্বাধীন রাষ্ট্রের কমনওয়েলথ (সি.আই.এস), অর্গানাইজেশন অব দি ব্ল্যাক সি ইকোনমিক কোঅপারেশন (বি.এস.ই.সি), এবং অ্যাসোসিয়েশন ট্রাওর সদস্য রাষ্ট্র।
প্রাগৈতিহাসিক কাল
২০১০ সালে এন.কে আনিসজুটকিন বায়রাকিতে ৮,০০,০০০-১.২ মিলিয়ন বছরের পুরাতন ওল্ডোয়ান নামক চকমকে পাথরের যন্ত্র আবিষ্কার করেন। নব্য প্রস্তর যুগে মলদোভার ভূখণ্ডের অবস্থান বৃহৎ কুকুটেনি-ট্রিপিলিয়া সংস্কৃতির কেন্দ্রবিন্দুতে ছিল যে সংস্কৃতির ব্যাপ্তি পূর্ব দিকে ইউক্রেনে নিস্টার নদী থেকে অনেক দূর এবং পশ্চিম দিকে রোমানিয়ায় কার্পেথীয় পর্বতমালা থেকে অনেক দূর পর্যন্ত সম্প্রসারিত ছিল। এই সভ্যতা আনুমানিকভাবে খ্রিস্টপূর্ব ৫৫০০ সাল থেকে খ্রিস্টপূর্ব ২৭৫০ সাল পর্যন্ত স্থায়ী ছিল। এই সভ্যতার অধিবাসীরা কৃষিকাজ, পশুপালন, শিকার এবং জটিল নকশার মৃৎপাত্র তৈরি করত।
প্রাচীনযুগ এবং প্রাথমিক মধ্যযুগ
কার্পিয়ান উপজাতির মানুষজন ধ্রুপদী সভ্যতার আমলে মলদোভা ভূখণ্ডে বসবাস করত। খ্রিস্টাব্দ প্রথম থেকে সপ্তম শতাব্দীর মধ্যবর্তী সময়ে মলদোভার দক্ষিণাংশ রোমান সাম্রাজ্য এবং পরবর্তীতে বাইজেন্টাইন সাম্রাজ্যের অধীনে চলে আসে। এশিয়া এবং ইউরোপের মধ্যকার রুটে অবস্থিত মলদোভা ভূখণ্ডটি যুদ্ধক্ষেত্রের জন্য গুরুত্বপূর্ণ ছিল। এজন্য, প্রাচীনযুগের শেষভাগে এবং প্রাথমিক মধ্যযুগে উক্ত ভূখণ্ড নানা আক্রমণের শিকার হয়েছিল। আক্রমণকারীদের মধ্যে গথ, হুন, আভার, বুলগার, ম্যাগায়ার, পেচেনেগস, কুমান, মঙ্গোল এবং তাতার জাতি উল্লেখযোগ্য।
একাদশ শতাব্দীতে 'রডফোস' নামের একজন ভাইকিং সম্ভবত দেশটির ভূখণ্ডে ব্লাকুমেনদের দ্বারা নিহত হয়েছিল যারা তার সাথে বিশ্বাসঘাতকতা করেছিল। ১১৬৪ সালে ভাবী বাইজেন্টাইন সম্রাট প্রথম এন্ড্রোনিকোস কমনিনোস হ্যালিচ রাজ্যে পৌঁছানোর চেষ্টা করলে ভ্লাকরা তাকে সম্ভবত মলদোভার ভুখণ্ডে বন্দী করে।
পূর্ব স্লাভিক হাইপেশিয়ান ইতিহাসে ত্রয়োদশ শতাব্দীর বোলোহোভেনির উল্লেখ আছে। ইতিহাসে এটাও বলা আছে যে, বোলোহোভেনির ভূখণ্ডের সাথে হ্যালিচ, ভোলহিনিয়া এবং কিয়েভ রাজ্যেগুলির সীমান্ত ছিল। প্রত্নতাত্ত্বিক গবেষণার মাধ্যমে ১৩ শতকের এই অঞ্চলের সুরক্ষিত বসতিগুলোর অবস্থান শনাক্ত করা গেছে। আলেকজান্দ্রু ভি. বোলডুর নিস্ট্রু/নিস্টার এবং নিপ্রু/নিপার নদীর মধ্যবর্তী অংশে ভস্কোদাভি, ভস্কোদাভটি, ভলোস্কোভটি, ভলকোভটি, ভলোসোভকা এবং তাদের অন্যান্য শহর ও গ্রামগুলিকে চিহ্নিত করেছেন। ১২৫৭ সালে ড্যানিয়েল অফ গ্যালিসিয়ার সৈন্যদের কাছে বোলোহোভেনির পরাজয়ের পর বোলোহোভেনির নাম ইতিহাস থেকে মুছে যায়।
ত্রয়োদশ শতাব্দীর প্রথমভাগে ব্রডনিকরা হ্যালিচের সম্ভাব্য নিয়ন্ত্রণাধীন স্লাভিক-ভ্লাক রাজ্যের বেশিরভাগ অঞ্চলজুড়ে বসবাস করত। (1216 সালের দিকে সুজডাল রাজ্যর সেবাকর্মে ব্রডনিকদের ব্যাপারে উল্লেখ করা হয়েছে)।
পোল্যান্ড বনাম হাঙ্গেরি
মলদোভার ইতিহাসের সঙ্গে পোল্যান্ডের বহু শতাব্দীর ইতিহাসের দারুণ সংযোগ রয়েছে। পোলিশ ঐতিহাসিক ইয়ান ডুগোশের মতে, মলদাভিয়ানরা (ওয়ালাকিয়ান নামে)  ১৩৪২ সালে রাজা প্রথম লাডিস্লসের অধীনে ব্রান্ডেনবুর্গের মার্গ্রেভিয়েটের (শাসক) বিরুদ্ধে সামরিক অভিযানে যোগ দিয়েছিল। তখনকার পোলিশ রাজ্য হাঙ্গেরিয়ান রাজ্যকে মোকাবেলা করার জন্য যথেষ্ট শক্তিশালী ছিল। এই হাঙ্গেরিয়ান রাজ্য ভবিষ্যতে মলদোভা হবে এরকম অঞ্চলকে রাজনৈতিকভাবে নিজেদের আয়ত্তে আনতে বরাবরের মত আগ্রহী ছিল।
বর্ধমান পোলিশ প্রভাব
পোলিশ-হাঙ্গেরিয়ান ইউনিয়নের অবসানে প্রথম পেট্রু অনেক লাভবান হন এবং দেশটিকে ইয়াগিলোন রাজ্যের কাছাকাছি নিয়ে যান। তারপর, তিনি ১৩৮৭ সালের ২৬ সেপ্টেম্বরে পোল্যান্ডের রাজা ইয়োগাইলার অধীনে চলে যান। এসব কিছুর পরিণতি অনাকাঙ্ক্ষিত হবারই ছিল। পেট্রু পোলিশ শাসককে টিউটনিক নাইটদের বিরুদ্ধে যুদ্ধে প্রয়োজনীয় অর্থ সরবরাহ করেছিলেন এবং ঋণ পরিশোধ না করা পর্যন্ত তাকে পোকুট্টিয়ার উপর শাসনভার দেওয়া হয়েছিল; রেকর্ড মতে, এসব কার্যক্রম সম্পন্ন করা হয়নি বিধায় এই অঞ্চলটি নিয়ে দুটি রাজ্যের মধ্যে বিবাদ লাগতে থাকে, যতক্ষণ না ১৫৩১ সালে ওবার্টিনের যুদ্ধে অঞ্চলটি মলদাভিয়ার কাছ থেকে ছিনিয়ে নেওয়া হয়। রাজকুমার পেট্রু তার শাসনকে দক্ষিণে দানিউব ডেল্টাতে সম্প্রসারিত করেছিলেন। তার ভাই প্রথম রোমান ১৩৯২ সালে হাঙ্গেরি শাসিত চেতাতা আলবা জয় করেন ও মলদাভিয়ার জন্য কৃষ্ণ সাগরে প্রবেশের দ্বার উন্মোচন করেন। অতঃপর, লিথুয়ানিয়ার ভিটৌটাস দি গ্রেটের সাথে তার বিরোধে ফায়োদর কোরিয়াতোভিচকে সমর্থন করার জন্য সিংহাসনচ্যুত হন। প্রথম স্টিফেনের অধীনে হাঙ্গেরির সিগিসমুন্ড ক্রমবর্ধমান পোলিশ প্রভাবের বিরোধিতা করেছিল, যার অভিযান ১৩৮৫ সালে গিন্দাওয়ানিতে ব্যর্থ হয়েছিল। যাইহোক, স্টিফেন রহস্যজনক পরিস্থিতিতে পড়ে নিখোঁজ হয়ে যায়।
যদিও প্রথম আলেকজান্ডারকে ১৪০০ সালে হাঙ্গেরিয়ানরা ক্ষমতায় এনেছিল (প্রথম মির্চা অফ ওয়ালাকিয়ার সহায়তায়), এই শাসক পরে পোল্যান্ডের প্রতি আনুগত্য প্রকাশ করে (উল্লেখ্যভাবে গ্রুনভাল্ডের যুদ্ধে এবং মারিয়েনবুর্গের অবরোধে পোলিশদের পক্ষে মলদাভিয়ান বাহিনীকে সামিল করেছিলেন)। এছাড়াও, ওয়ালাকিয়াতে তার নিজের পছন্দমত শাসকদের ক্ষমতায় বসাতেন। তার রাজত্ব মলদাভিয়ার ইতিহাসে অন্যতম সফল রাজত্ব ছিল।
বর্ধমান উসমানীয় প্রভাব
প্রথম আলেকজান্ডারের সমস্ত সাফল্যের জন্য উসমানীয় তুর্কিদের সাথে ১৪২০ সনে চেতাতা আলবাতে প্রথম যুদ্ধ সংঘটিত হয়েছিল। প্রথম আলেকজান্ডারের দীর্ঘ শাসনামল মারাত্মক সমস্যায় জর্জরিত ছিল। তার উত্তরসূরিরা পরস্পরের সঙ্গে যুদ্ধে লিপ্ত ছিল যা দেশকে বিভক্ত করেছিল দ্বিতীয় বোগদানের হত্যা এবং ১৪৫১ সালে তৃতীয় পিটার অ্যারনের সিংহাসনে বসার আগ পর্যন্ত। তারপরও, মলদাভিয়া ঐ ঘটনার পর হাঙ্গেরিয়ান হস্তক্ষেপের শিকার হয় কেননা ম্যাথিয়াস কোরনিভাস অ্যারনকে সিংহাসনচ্যুত করেছিল এবং সুচেভার সিংহাসনে আলেকজান্দ্রেলের আরোহণকে সমর্থন করেছিল। পেট্রু অ্যারনের শাসনের মাধ্যমে মলদাভিয়ার উসমানীয় সাম্রাজ্যের সাথে মিত্রতার সূচনা হয় কারণ উক্ত শাসক সুলতান দ্বিতীয় মেহমেদকে আনুগত্যের প্রতীক হিসেবে সম্পদ প্রদানে সম্মত হন।
ট্রান্সনিস্ট্রিয়া
যদিও ট্রান্সনিস্ট্রিয়া অঞ্চলটি রাজনৈতিকভাবে মলদাভিয়া রাজ্যের অংশ ছিল না, সেখানকার বিশাল এলাকা মলদাভিয়ান বোয়ার (উচ্চ পদস্থ রাজ কর্মকর্তা) বা মলদাভিয়ান শাসকদের মালিকানায় ছিল। নিস্টার নদীর দূরবর্তী জমিগুলোর সবচেয়ে পুরাতন যেসব দলিলসমূহ রয়েছে, সেগুলো ১৬ শতকের। মলদাভিয়ান ইতিহাসবিদ গ্রিগোরে উরেকে উল্লেখ করেন যে, ১৫৮৪ সনে পোল্যান্ড রাজ্যের নিস্টার নদীর দূরবর্তী কিছু মলদাভিয়ান গ্রামগুলোতে কসাকরা আক্রমণ এবং লুটপাট করেছিল।  অনেক মলদাভিয়ানরা কসাকস ইউনিটের সদস্য ছিল, তাদের মধ্যে দুজন হল- ইওয়ান পটকোয়াভা এবং দানিলা অ্যাপোস্টল যারা ইউক্রেনের হেটম্যান (রাজনৈতিক উপাধি) হয়েছিল।  মলদাভিয়ান শাসক ভাসিলে লুপুর কন্যা রুক্সান্ড্রা লুপু তিমিশ খমেলনিটস্কিকে বিবাহ করেছিল ও ইউক্রেনীয় ঐতিহ্য অনুযায়ী রাশকোভে থাকত।
যদিও আজকের মলদোভার অধিকাংশই ষোড়শ শতাব্দীতে উসমানীয় নিয়ন্ত্রণে এসেছিল, ট্রান্সনিস্ট্রিয়ার একটি গুরুত্বপূর্ণ অংশ পোলিশ-লিথুয়ানিয়ান কমনওয়েলথের অংশ ছিল ১৭৯৩ সালে সংঘটিত পোল্যান্ডের দ্বিতীয় বিভাজনের আগ পর্যন্ত।
রুশ সাম্রাজ্য
ডান|থাম্ব|200x200পিক্সেল| ১৮১২ সনের বুখারেস্ট চুক্তির পর মলদাভিয়া ভূখণ্ডের পরিবর্তন। মলদাভিয়ার অভিজাত শ্রেণীর মানুষদের তাদের রাজ্যের সার্বভৌমত্বের পক্ষে অনেক প্রতিবাদ সত্ত্বেও, ১৮১২ সালের বুখারেস্ট চুক্তি মোতাবেক উসমানীয় সাম্রাজ্য (মলদাভিয়া যার নিয়ন্ত্রণাধীন ছিল) রাজ্যটির ভূখণ্ডের পূর্বভাগের অর্ধেক রুশ সাম্রাজ্যের কাছে হস্তান্তর করে। সেই সাথে রাশিয়া কর্তৃক আগে থেকে দখল করা খোটিন এবং সাবেক বেসারাবিয়া (বর্তমানে বুজাক) হস্তান্তর করা হয়। নতুন রুশ প্রদেশটিকে 'ওব্লাস্ট অফ মলদাভিয়া অ্যান্ড বেসারাবিয়া' বলা হত এবং প্রদেশটি প্রথমদিকে ব্যাপক মাত্রায় স্বায়ত্তশাসনের সুবিধা পেয়েছিল। ১৮২৮ সনের পরে এই স্বায়ত্তশাসন ক্রমান্বয়ে সীমিত করা হয় এবং ১৮৭১ সালে রাষ্ট্র দ্বারা আরোপিত আত্তীকরণ প্রক্রিয়ায় (রাশিফিকেশন প্রক্রিয়া) প্রদেশটিকে বেসারাবিয়া গভর্নরেটে পরিণত করা হয়। এই প্রক্রিয়ার অংশ হিসেবে বেসারাবিয়াতে জার প্রশাসন আস্তে আস্তে প্রাতিষ্ঠানিক এবং ধর্মীয় কাজে রোমানীয় ভাষার ব্যবহার বন্ধ করে দেয়।
রোমানিয়ার সাথে একীভূতকরণ এবং রুশ প্রত্যাবর্তন
প্যারিস চুক্তির (১৮৫৬) মাধ্যমে বেসারাবিয়ার দক্ষিণ অংশ (পরবর্তিতে কাহুল, বোলগ্রাদ এবং ইসমাইল প্রদেশে ভাগ হয়) মলদাভিয়ার কাছে ফিরিয়ে দেওয়া হয়, যেটি একটি স্বায়ত্তশাসিত রাজ্য ছিল এবং ১৮৫৯ সালে ওয়ালাকিয়ার সাথে একত্রিত হয়ে রোমানিয়া গঠন করে। ১৮৭৮ সালে বার্লিন চুক্তির ফলে রোমানিয়া তিনটি প্রদেশকে রুশ সাম্রাজ্যের কাছে হস্তান্তর করতে বাধ্য হয়েছিল।
বহুজাতিক উপনিবেশ
ঊনবিংশ শতাব্দীতে রুশ কর্তৃপক্ষ বেসারাবিয়া বা এর কিছু অংশে রোমানীয় (বুদজাক), রুশ, ইউক্রেনীয়, জার্মান, বুলগেরিয়ান, পোল এবং গাগাউজদের উপনিবেশ স্থাপনে উৎসাহিত করেছিল। প্রথমদিকে, তুর্কি এবং নোগাই তাতাররা অঞ্চলটির উত্তর ও দক্ষিণাঞ্চল খালি করেছিল। পরে ১৭৭০ এবং ১৭৮০ এর দশকে রুশ-তুর্কি যুদ্ধের সময় নোগাই তাতারদের বিতাড়িত করা হয়েছিল ; 'পেইল অফ সেটেলমেন্টে' প্রদেশটি যুক্ত করলে অনেক ইহুদিরা অভিবাসনের সুযোগ পেয়ে যায়।  জনসংখ্যায় রোমানীয়দের অনুপাত ১৮১৬ সালে আনুমানিক ৮৬% থেকে হ্রাস পেয়ে  ১৯০৫ সালে প্রায় ৫২% এ নেমে যায়। এই সময়ে ইহুদি-বিরোধী দাঙ্গা হয়, যার ফলে হাজার হাজার ইহুদি মার্কিন যুক্তরাষ্ট্রে চলে যায়।
রুশ বিপ্লব
থাম্ব|200x200পিক্সেল| ১৯২০ এবং ১৯৪০ এর মধ্যে বৃহত্তর রোমানিয়ার মানচিত্র। প্রথম বিশ্বযুদ্ধ এই অঞ্চলের অধিবাসীদের মধ্যে রাজনৈতিক ও সাংস্কৃতিক (জাতিগত) সচেতনতা বৃদ্ধি করেছিল, কারণ ১৯১৭ সালে সংগঠিত রুশ সেনাবাহিনীতে ৩০০,০০০ বেসারাবিয়ানকে নিযুক্ত করা হয়েছিল; বড় ইউনিটগুলোর মধ্যে বেশ কয়েকটি "মলদাভিয়ান সোলজার্স কমিটি" গঠিত হয়েছিল। ১৯১৭ সনের রুশ বিপ্লবের পর বেসারাবিয়ান সংসদ 'স্ফাতুল সারি' (জাতীয় কাউন্সিল) ১৯১৭ সালের অক্টোবর-নভেম্বর মাসে নির্বাচিত হয় এবং ১৯১৭ সালের ৩ ডিসেম্বরেএর কার্যক্রম শুরু হয়। 'স্ফাতুল সারি' রুশ ফেডারেল রাস্ট্রের মধ্যেই 'মলদাভিয়ান গণতান্ত্রিক প্রজাতন্ত্র' ঘোষণা করে (১৫ ডিসেম্বর ১৯১৭) এবং সরকার গঠন করে (২১ ডিসেম্বর ১৯১৭)।
স্পিনস্টারস ইংক
স্পিনস্টারস ইংক হল একটি প্রকাশনা সংস্থা। এটি বিশ্বের সবচেয়ে পুরোনো সমকামী নারীবাদী প্রকাশকদের মধ্যে একটি। ১৯৭৮ সালে মৌরিন ব্র্যাডি এবং জুডিথ ম্যাকড্যানিয়েল এই দুজন আপস্টেট নিউ ইয়র্কে এটির প্রতিষ্ঠা করেছিলেন। এটি বর্তমানে লিন্ডা হিল প্রকাশনার মালিকানাধীন, ২০০৫ সালে তারা স্পিনস্টার ইংক কিনে নিয়েছিল। এছাড়াও বেলা বুকস এবং বিনপোল বুকস হিলের মালিকানাধীন আছে।
ইতিহাস
স্পিনস্টার্স ইংক প্রতিষ্ঠা করেছিলেন ব্র্যাডি এবং ম্যাকড্যানিয়েল। ১৯৮২ সালে এটি সান ফ্রান্সিসকোতে স্থানান্তরিত হয়েছিল, সেখানে শেরি থমাস এটি কিনে নেন।
স্পিনস্টার্স ইংকের প্রাথমিক ইতিহাস অন্য আর একটি নারীবাদী প্রকাশক আন্ট লুট বুকসের সাথে ঘনিষ্ঠভাবে আবদ্ধ। স্পিনস্টারস ইংক ১৯৮৬ সালে সান ফ্রান্সিসকোতে আন্ট লুট বুক কোম্পানির সাথে একীভূত হয়ে স্পিনস্টারস / আন্ট লুট গঠন করেছিল। আন্ট লুট ফাউন্ডেশন ১৯৯০ সালে একটি অলাভজনক প্রকাশনা কার্যক্রম হিসাবে প্রতিষ্ঠিত হয়েছিল, কিন্তু পরে এই দুটি কোম্পানি আবার পৃথক হয়ে যায়। ১৯৯২ সালে স্পিনস্টারস ইংক সংস্থাকে সমলৈঙ্গিক নারীবাদী মানব হিতৈষী জোয়ান ডুরি কিনে নিয়েছিলেন এবং এটি মিনিয়াপোলিসে স্থানান্তরিত হয়।
২০০১ সালে স্পিনস্টার্স ইংক শ্যারন সিলভাসের অধীনে কলোরাডোর ডেনভারে চলে যায়। তিনি স্যালি মিলার গিয়ারহার্টের প্রথম শ্রেণীর নারীবাদী কাল্পনিক উপন্যাস, দ্য ওয়ান্ডারগ্রাউন্ড নতুন করে ছাপেন। প্রকাশনা সংস্থাটি বর্তমানে লিন্ডা হিলের মালিকানাধীন, এবং এর সম্পাদকীয় তত্ত্বাবধায়ক হিসাবে নিযুক্ত আছেন ক্যাথরিন ভি. ফরেস্ট।
গ্রন্থাদির নাম
স্পিনস্টারস ইংক থেকে অনেক সুপরিচিত মহিলা লেখকের লেখা প্রকাশিত হয়েছে, যাঁদের মধ্যে আছেন শিলা অরটিজ-টেলর, মিনি ব্রুস প্র্যাট, পলা গান অ্যালেন, এলানা ডাইকওমন, জুডি গ্রান, অড্রে লর্ড, গ্লোরিয়া আনজালদুয়া, ভাল ম্যাকডার্মিড, এবং চেরি মোরাগা। এটি বেশ কয়েকটি ল্যাম্বডা সাহিত্য পুরস্কার বিজয়ী বই প্রকাশ করেছে, সেগুলির মধ্যে আছে হোয়াই ক্যান'ট শ্যারন কোয়ালস্কি কাম হোম?, টু-বিট ট্যাঙ্গো, এবং ক্যান্সার ইন টু ভয়েসেস। এর সঙ্গে আছে বহু বিক্রীত বই লুক মি ইন দ্য আই: ওল্ড উইমেন, এজিং অ্যান্ড এজিজম। এটি ল্যাম্বডা সাহিত্য ফাউন্ডেশন থেকে একটি প্রকাশক পরিষেবা পুরস্কার পেয়েছিল। ২০১২ সালে, জিন কর্ডোভার রচনা করা হোয়েন উই ওয়্যার আউটলজ: এ মেমোয়ার অফ লাভ অ্যান্ড রেভোলিউশন বইটি লেসবিয়ান স্মৃতিকথার জন্য পাবলিশিং ট্রায়াঙ্গেল জুডি গ্রান পুরস্কার জিতেছিল।
বর্তমান লেখকদের মধ্যে রয়েছেন ল্যাম্বডা সাহিত্য পুরস্কার বিজয়ী জুলিয়া ওয়াটস এবং ক্যাথরিন ভি. ফরেস্ট। শিলা অরটিজ-টেলর স্পিনস্টারস ইংকের সাথে তাঁর লেখা প্রকাশ করা চালিয়ে যাচ্ছেন। এর বর্তমান সূচীতে নারী এবং সমলিঙ্গ প্রেমীদের জন্য সাধারণ, নাটকীয় এবং ধারার কথাসাহিত্য অন্তর্ভুক্ত রয়েছে।
বিচ্ছিন্ন জনগোষ্ঠী
thumb|বিশ্বের প্রধান দেশসমূহ যেখানে বিচ্ছিন্ন আদিবাসীরা বসবাস করে। বিচ্ছিন্ন জনগোষ্ঠী বা অযোগাযোগকৃত জনগোষ্ঠী (Uncontacted people) বলতে এমন সব আদিবাসী জনগণদেরকে বোঝায়, যারা দীর্ঘ কাল যাবত তাদের সহ-সম্প্রদায় বা বিশ্ব সম্প্রদায় থেকে বিচ্ছিন্ন অবস্থায় কোনো যোগাযোগ ছাড়াই বসবাস করছে। তাদের সেচ্ছায় বিচ্ছিন্ন আদিবাসী হিসাবে গণ্য করা হয়। ২০১৩ সালে এক জরিপমতে, বিশ্বের বর্তমানে ১০০টিরও বেশি এমন আদিবাসী আছে, যাদের সাথের আধুনিক সভ্যতার কোনো প্রকার যোগাযোগ নেই, এবং তাদের অর্ধেকেই আমাজোন জংগলে বসবাস করে।
বিভিন্ন ক্ষেত্রে সহ-সম্প্রদায়ের মানুষদের সঙ্গে ঘটা দুর্ঘটনা ও লড়াইয়ের বায়বীয় সংকেত বা ভিডিও ফুটেজের মাধ্যমে বিচ্ছিন্ন আদিবাসীদের সম্পর্কে জানা যায়।
সংজ্ঞা ও বৈশিষ্ট্য
বিচ্ছিন্ন জনগোষ্ঠীরা সাধারণত তাদের স্ব স্ব অঞ্চলে স্বাধীনভাবে বসবাস করে। বাইরে থেকে তাদের সঙ্গে বিক্ষিপ্তভাবে যোগাযোগের প্রচেষ্টা করা হয়েছে কয়েকবারও। কিন্তু দীর্ঘ কাল যাবত বিচ্ছিন্ন থাকার কারণে তাদের অঞ্চলে হটাৎ করে কোনো নতুন সম্প্রদায় প্রবেশ করলে তারা সহ্য করতে পারে না। অনেক সময়, এই ব্যপারে তারা এতটাই হিংস্র হয়ে ওঠে, যে তারা সে সব বহিরাগতদের হত্যাও করে ফেলতে পারে। ধারণা করা হয়, অধিকাংশ বিচ্ছিন্ন জনগোষ্ঠীরা আগুন ও চাকার ব্যবহার সম্পর্কে জানে না।
অনেকেই এসকল আদিবাসীদের "অযোগাযোগকৃৃত জনগোষ্ঠী", "সল্প যোগাযোগকৃৃত জনগোষ্ঠী", "সদ্য" বা "প্রাথমিকভাবে যোগাযোগকৃৃত জনগোষ্ঠী", এমনকি "হারিয়ে যাওয়া জনগোষ্ঠী" বলেও আখ্যায়িত করে।
ইউরোপীয় সংস্কৃতিতে বিচ্ছিন্ন জনগোষ্ঠী
প্রথম যোগাযোগকে অথবা অভিক্ষিপ্ত প্রকৃতির অবস্থাকে দাবি করার জন্য আধুনিকতার আকর্ষণকে তৃপ্ত করতে বিচ্ছিন্ন জনগোষ্ঠীদেরকে ব্যবহার করা হয়েছে। ঐতিতিহাসিকভাবে এবং সমসাময়িকভাবে কিছু মানুষ সেসব ট্যুর অপারেটরদের অর্থ প্রদান করে, যারা বিচ্ছিন্ন জনগোষ্ঠীর অনুসন্ধানের জন্য অ্যাডভেঞ্চার ট্যুর অফার দেয়। আদিবাসী জনগোষ্ঠীদের, বিশেষত যারা স্বেচ্ছায় বিচ্ছিন্ন অবস্থায় রয়েছে, ইস্রায়েলের দশটি হারিয়ে যাওয়া বংশের খোঁজে অনুসন্ধান করা হয় এবং তাদের সাথে ভুলভাবে বিচ্ছিন্ন জনগোষ্ঠীদের নাম সংযুক্ত করা হয়েছিল এবং কখনও কখনও এরকম নামকরণ (যেমন- হারিয়ে যাওয়া জনগোষ্ঠী) করা হয়।
সেচ্ছায় বিচ্ছিন্ন থাকার অধিকার
বিচ্ছিন্ন জনগোষ্ঠীদের সঙ্গে আকস্মিক যোগাযোগের ফলে সৃৃষ্ট সমস্যা এবং তাদের স্ব-সংস্কৃৃতি রক্ষার্থে, ২০০৯ সালে জাতিসংঘের মানবাধিকার সংস্থা বিচ্ছিন্ন জনগোষ্ঠীদের স্বেচ্ছায় মানবসভ্যতা থেকে আলাদা রাখতে কয়েকটি বিধিনিষেধ জারি করে। পাশাপাশি বিশেষ প্রয়োজন বা যুক্তিসঙ্গত কারণবশত তাদের সঙ্গে যোগাযোগের প্রয়োজন হলে বিশেষ অনুমতি ও সুরক্ষার সঙ্গে বিচ্ছিন্ন জনগোষ্ঠীদের সঙ্গে করতে বলা হয়।
আন্দামান ও নিকোবার দ্বীপপুঞ্জ, ভারত
সেন্টিনেলী জনগোষ্ঠীর মানুষেরা বঙ্গোপসাগরের আন্দামান ও নিকোবার দ্বীপপুঞ্জের উত্তর সেন্টিনেল দ্বীপে বসবাস করে। এই জনগোষ্ঠীর মানুষেরা বহিরাগত যোগাযোগকে পুরাপুরি প্রত্যাখ্যান করেছে। সেন্টিনেলী জনগোষ্ঠীর মানুষের সঙ্গে খুব সল্পমাত্রায় যোগাযোগ সম্ভব হয়েছে। তাদের সাথে যোগাযোগের অধিকাংশ চেষ্টাই ব্যর্থ হয়েছে, এমনকি কখনো কখনো প্রাণঘাতীকও প্রমাণিত হয়েছে। সেন্টিনেলী জনগোষ্ঠীর ভাষা সম্পর্কে খুব অল্প পরিমাণেই জানা গেছে, আর যতটুকু জানা গেছে, তা থেকে স্পষ্টই বোঝা গেছে যে, তাদের ভাষা অন্যান্য আন্দামানি ভাষাসমূহ থেকে ভিন্ন। এ থেকে বোঝা যায় যে, তারা বহুকাল যাবত মানবসমাজ থেকে বিচ্ছিন্ন ছিল বলেই তাদের ভাষার উপর অন্য কোনো ভাষার প্রভাব পড়ে নি। কিছু বিশেষজ্ঞগণ তাদের বিশ্বের সব থেকে বিচ্ছিন্ন জনগোষ্ঠী হিসাবে আখ্যা দিয়েছেন।
১৯৫৬ সাল থেকে ভারত সরকার বিশেষ অনুমতি ব্যতীত উত্তর সেন্টিনেল দ্বীপে সাধারণ মানুষের প্রবেশ নিষিদ্ধ করে দিয়েছে। কিন্তু তবুও কিছু সংখ্যক মানুষ এধরনের বিধিনিষেধ লঙ্ঘন করেই ওই দ্বীপে প্রবেশের চেষ্টা করেছেন। সাম্প্রতিক ঘটনাসমূহের মধ্যে ২০১৮ সালে আমেরিকান খ্রিস্টান মিশিনারি জন অ্যালেন চাউ খ্রিস্টধর্ম প্রচারের উদ্দেশ্যে অবৈধভাবে অনুপ্রবেশের পর সেন্টিনেলীদের হাতে নিহত হন। তার মৃতদেহকে সেন্টিনেলীরা একটি বল্লোমের মধ্যে গেঁথে দ্বীপের একটি সৈকতে ঝুলিয়ে রাখে, যাতে এর দ্বারা তারা এর মাধ্যমে বহিরাগতদের ভয় দেখাতে পারে। এর মাধ্যমেই তাদের হিংস্রতা ও ভয়াবহাতা, বিশেষত বিচ্ছিন্নতা সম্পর্কে ধারণা পাওয়া যায়।
১৯৯১ খ্রিস্টাব্দের ৪ জানুয়ারি, বাঙালি নৃতত্ত্ববিদ মধুমালা চট্টোপাধ্যায় সেন্টিনেলীদের সঙ্গে প্রথম বন্ধুত্বপূর্ণ যোগাযোগ সাধনে সক্ষম হন। ২০০১ সালে ভারতের আদমশুমারীর সময় ২৩-২৪ ফেব্রুয়ারি ২০০১ এ একটি যৌথ অভিযানলনে নিশ্চিত হয় যে, উত্তর সেন্টিনেল দ্বীপে সর্বোচ্চ ৫০ জন বা এর কম স্থানীয় আদিবাসী বাস করে। ২০০৪ সালে সংঘটিত ৎসুনামির পর উত্তর সেন্টিনেল দ্বীপে একটি হেলিকপ্টার সমীক্ষায় নিশ্চিত হয় যে, স্থানীয় সেন্টিনেলীরা সুরক্ষিত আছে। বর্তমানে তাদের জনসংখ্যা ৫০-৬০ এর বেশি হবে না বলে ধারণা করা হয়। স্থানীয় আন্দামানবাসীরা যেন সেই দ্বীপে প্রবেশ না করতে পারে সেজন্য প্রশাসন কঠোর নজরদারি অবলম্বন করেছে।
এছাড়াও আন্দামান দ্বীপের মূল ভূখণ্ডে জারোয়া নামে আরেকটি জাতিগোষ্ঠী রয়েছে যাদের সাথে সাথে স্বতঃস্ফূর্ত যোগাযোগ কম হয়েছে এবং তারা বহিরাগতদের সাধারণত এড়িয়ে চলে। তবে তারা সেন্টিনেলীদের মতো এতটা বিচ্ছিন্ন না। বাইরের লোকেদের সাথে তাদের যোগাযোগ সেন্টিনেলীদের থেকে অনেকটাই উন্নত।
পশ্চিম পাপুয়া, ইন্দোনেশিয়া
বিভিন্ন সূত্রমতে, ইন্দোনেশিয়ার অন্তর্গত পশ্চিম পাপুয়া অঞ্চলে মোটামুটি ৪০টিরও বেশি অযোগাযোগকৃৃত আদিবাসী রয়েছে, কিন্তু অনেকের মতে এদের সংখ্যা এর চেয়েও বেশি হতে পারে। কারণ বিচ্ছিন্ন আদিবাসীদের সঙ্গে যোগাযোগ নিয়মিত ভাবে বা একটি নির্দিষ্ট সময়ে বা নিয়মে হয় না। যেকোনো সময় যেকোনো নতুন আদিবাসীদের সম্পর্কে জানা যেতে পারে। পশ্চিম পাপুয়াতে এমন অনেক এলাকা আছে যেখানে এখনো সভ্য মানুষের পা পড়ে নি। সেখানে হয়তো এমন অনেক আদিবাসী থাকতে পারে যারা কখনো আধুনিক মানুষ দেখেনি বা আধুনিক সভ্যতা তাদের সম্পর্কে কিছুই জানে না। আদিবাসী অধিকার বিষয়ক সংস্থা সার্ভাইভাল ইন্টারন্যাশনাল ইন্দোনেশিয়া সরকারকে এসকল আদিবাসীদের সেচ্ছায় বিচ্ছিন্ন থাকার অধিকার সমুন্নত রাখতে এবং তাদের সঙ্গে ঘটা বিভিন্ন অবৈধ যোগাযোগ রোধের আহ্বান জানাচ্ছে।
আমাজোন বানাঞ্চল
আমেরিকার আদিবাসীদের ৫০টির মতো দল এখনও বিচ্ছিন্নভাবে জীবনযাপন করছে।
হিংগলবাজ
হিংগলবাজ(বৈজ্ঞানিক নাম: Charaxes bernardus (Fabricius)) এক প্রজাতির মাঝারী আকারের প্রজাপতি। এরা ‘নিমফ্যালিডি’ গোত্রের এবং চারাক্সিনি উপগোত্রের সদস্য।
ভারতে প্রাপ্ত উপপ্রজাতি
ভারতে প্রাপ্ত হিংগলবাজ এর উপপ্রজাতিসমূহ হল-
গৌতম মেনন
গৌতম বসুদেব মেনন (জন্মঃ ২৫ ফেব্রুয়ারি ১৯৭৩) যিনি তামিল চলচ্চিত্র শিল্পে গৌতম মেনন হিসেবে পরিচিত একজন চলচ্চিত্র পরিচালক। তিনি অধিকাংশ ক্ষেত্রে তামিল চলচ্চিত্র বানালেও কয়েকটি হিন্দি ও তেলুগু চলচ্চিত্র বানিয়েছেন। তার বানানো অনেক চলচ্চিত্রই ব্যবসাসফল হয়েছে যেমনঃ তার অর্ধ-আত্মজীবনীমূলক চলচ্চিত্র ভারানাম আয়িরাম (২০০৮), প্রেমমূলক মিন্নালে (২০০১) এবং ভিন্নাইতান্ডি ভারুভায়া (২০১০), সহিংস ঘরানার কাখা কাখা (২০০৩), ভেট্টাইয়াড়ু ভিলাইয়াড়ু (২০০৬), ইয়েন্নাই আরিন্দাল (২০১৫) এবং আচ্চাম ইয়েনবাদু মাডামাইয়াডা (২০১৬)। ভারানাম আয়িরাম চলচ্চিত্রটি 'জাতীয় চলচ্চিত্র পুরস্কার (ভারত)' পুরস্কার জিতেছিলো। মেননের একটি প্রযোজনা প্রতিষ্ঠান আছে যার নাম হচ্ছে 'ফোটোন কথাস', এই 'ফোটোন কথাস' দ্বারা প্রযোজিত চলচ্চিত্র তাঙ্গা মিঙ্গাল (২০১৩) জাতীয় চলচ্চিত্র পুরস্কার জিতেছিলো।
ইনল্যান্ড ভ্যালি ডেইলি বুলেটিন
ইনল্যান্ড ভ্যালি ডেইলি বুলেটিন মার্কিন যুক্তরাষ্ট্রের ক্যালিফোর্নিয়া অঙ্গরাজ্যের র‍্যাঞ্চো কুকামঙ্গা শহর থেকে প্রকাশিত একটি স্থানীয় দৈনিক পত্রিকা, যা পোমোনা উপত্যকা এবং দক্ষিণ-পশ্চিম সান বার্নার্ডিনো কাউন্টি অঞ্চলে পরিবেশিত হয়। ডেইলি বুলেটিন সাদার্ন ক্যালিফোর্নিয়া নিউজ গ্রুপ (পূর্বে লস অ্যাঞ্জেলেস নিউজপেপার গ্রুপ), ডিজিটাল ফার্স্ট মিডিয়ার মালিকানাধীন। অন্টারিও অফিসে ৩০ বছর থাকার পরে, ডেইলি বুলেটিন ২০১৫ সালে র‍্যাঞ্চো কুকামঙ্গায় চলে এসেছিল।
হিমু এবং একটি রাশিয়ান পরী
নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম।  হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমু এবং একটি রাশিয়ান পরী ২৩তম।
হিমু এবং একটি রাশিয়ান পরী বইটি ২০১১ সালের বইমেলায় প্রথম প্রকাশিত হয়।
আইখেরনোফ্রেত কেন্দ্রস্তম্ভ
থাম্ব|আইখেরনোফ্রেত কেন্দ্রস্তম্ভ আইখেরনোফ্রেত কেন্দ্রস্তম্ভ (বার্লিন জাদুঘর উল্লেখনা ১২০৪) হল একটি গুরুত্বপূর্ণ প্রাচীন মিশরীয় কেন্দ্রস্তম্ভ। এটি মিশরের মধ্য রাজ্যের সমসাময়িক এবং কীভাবে প্রাচীন মিশরীয় দেবতা ওসাইরিসের গুহ্যাচারগুলি অ্যাবিডোসে সম্পন্ন হত তার গোপন বিবরণের জন্য বিখ্যাত। চুনাপাথরে নির্মিত এই কেন্দ্রস্তম্ভটির উচ্চতা ১০০ সেন্টিমিটার। এই কেন্দ্রস্তম্ভে দেখা যায়, ওসাইরিস একটি ডানাযুক্ত সৌর চাকতির তিলায় দাঁড়িয়ে রয়েছেন দ্বাদশ রাজবংশের ফ্যারাও তৃতীয় সেনোওসরেতের দিকে মুখ করে। ওসাইরিসের নিচে চব্বিশটি অনুভূমিক রেখায় কেন্দ্রস্তম্ভের লিপিটি বিন্যস্ত। লিপির নিচে দেখা যায় তৃতীয় সেনোওসরেতের এক কোষাধ্যক্ষ আইখেরনোফ্রেত সপরিবারে একটি উৎসর্গ বেদির সম্মুখে দাঁড়িয়ে রয়েছেন। এই আচারগুলির মাধ্যমে দেবতার রাজপদ, মৃত্যু ও পুনর্জীবনলাভ উদ্যাপন করা হত।
কেন্দ্রস্তম্ভটিতে কীভাবে চারটি প্রধান ভাগে উৎসব পালিত হত তাও বিবৃত হয়েছে:
ভারতের সামুদ্রিক ইতিহাস
ডান|থাম্ব|300x300পিক্সেল|লোথালের উত্তর-পশ্চিমে (২৪০০ BCE) কচ্ছ উপদ্বীপ অবস্থিত। খাম্বাত উপসাগরের নৈকট্য সমুদ্র পথে সরাসরি প্রবেশের অনুমতি দেয়। লোথালের ভূগোল এবং ভূতত্ত্ব তার সামুদ্রিক অতীতকে প্রতিফলিত করে।
ভারতীয় সামুদ্রিক ইতিহাস খ্রিস্টপূর্ব ৩য় সহস্রাব্দে শুরু হয় যখন সিন্ধু উপত্যকার অধিবাসীরা মেসোপটেমিয়ার সাথে সামুদ্রিক বাণিজ্য যোগাযোগ শুরু করে। বৈদিক নথি অনুসারে, ভারতীয় ব্যবসায়ী ও বণিকরা সুদূর পূর্ব এবং আরবের সাথে ব্যবসা করত । মৌর্য সাম্রাজ্যের সময় (খ্রিস্টপূর্ব তৃতীয় শতাব্দী) জাহাজ ও বাণিজ্য তত্ত্বাবধানের জন্য একটি নির্দিষ্ট "নৌ বিভাগ" ছিল। খ্রিস্টপূর্ব ১ম শতাব্দীর শেষে অগাস্টাসের শাসনামলে ভারতীয় পণ্য রোমানদের কাছে পৌঁছেছিল এবং রোমান ঐতিহাসিক স্ট্র্যাবোমিশরের রোমান অধিভুক্তির পর ভারতের সাথে রোমান বাণিজ্য বৃদ্ধির কথা উল্লেখ করেছে । ভারত এবং গ্রিকো-রোমান বিশ্বের মধ্যে বাণিজ্য বৃদ্ধির সাথে সাথে, মশলা ভারত থেকে পশ্চিমা বিশ্বে প্রধান আমদানি হয়ে ওঠে, রেশম এবং অন্যান্য পণ্যকে বাইপাস করে। ভারতীয়রা আলেকজান্দ্রিয়ায় উপস্থিত ছিল যখন রোম থেকে খ্রিস্টান ও ইহুদি বসতি স্থাপনকারীরা রোমান সাম্রাজ্যের পতনের পরও ভারতে বসবাস অব্যাহত রেখেছিল, যার ফলশ্রুতিতে রোম লোহিত সাগরের বন্দরগুলি হারিয়েছিল, আগে দ্বারা ভারতের সাথে বাণিজ্য নিরাপদ করতে ব্যবহৃত হয়টলেমাইক রাজবংশ থেকে গ্রেকো-রোমান বিশ্ব । দক্ষিণ-পূর্ব এশিয়ার সাথে ভারতীয় বাণিজ্যিক সংযোগ ৭ম-৮ম শতাব্দীতে আরব ও পারস্যের বণিকদের জন্য গুরুত্বপূর্ণ প্রমাণিত হয়েছিল। ২০১৩ সালে প্রকাশিত একটি সমীক্ষায় দেখা গেছে যে অস্ট্রেলিয়ান আদিবাসী ডিএনএ-এর প্রায় ১১ শতাংশ ভারতীয় বংশোদ্ভূত এবং পরামর্শ দেয় যে এই অভিবাসীরা প্রায় ৪,০০০ বছর আগে এসেছিলেন, সম্ভবত একই সময়ে ডিঙ্গোরা প্রথম অস্ট্রেলিয়ায় এসেছিল।
পর্তুগালের ম্যানুয়েল I-এর নির্দেশে, ন্যাভিগেটর ভাস্কো দা গামার নেতৃত্বে চারটি জাহাজ কেপ অফ গুড হোপকে প্রদক্ষিণ করে, আফ্রিকার পূর্ব উপকূল থেকে মালিন্দি হয়ে ভারত মহাসাগর পেরিয়ে কালিকটের উদ্দেশ্যে যাত্রা করে । ইন্ডিজের সম্পদ এখন ইউরোপীয়দের অন্বেষণের জন্য উন্মুক্ত ছিল। পর্তুগিজ সাম্রাজ্য ছিল প্রথম ইউরোপীয় সাম্রাজ্য যেটি মশলা বাণিজ্য থেকে বৃদ্ধি পায়।
ফুকন
ফুকন বা ফু-কান (আহোম ভাষা-এর শব্দ, ইংরাজী ভাষা:Phu Kan) আহোম রাজ্যের আহোম সেনাবাহিনীর পাইক কর্মচারী। ফুকনদের বংশধররা এক একটি উপাধি হিসাবে ব্যবহার করেন, এটি মূলতঃ আহোম জনগোষ্ঠী বা আহোম সৈন্যবাহিনীতে কাজ করা ছুটিয়া, কলিতা, বামুন সম্প্রদায়ের বংশধররা প্রয়োগ করে।
অ্যান মারি ডিস্কোগ্রাফি
অ্যানি মারির ডিস্কোগ্রাফিতে রয়েছে একটি স্টুডিও অ্যালবাম, একটি ইপি, আঠারোটি একক যাদের এগারোটির মধ্যে তিনি লিড আর্টিস্ট।
ভারতীয় মার্শাল আর্ট
থাম্ব|ভারতের মণিপুর থেকে একটি মার্শাল-আর্ট ফর্ম, থাং-টা অনুশীলনকারীর ছবি। ভারতীয় মার্শাল আর্ট ভারতীয় উপমহাদেশের যুদ্ধ ব্যবস্থাকে বোঝায় । ইংরেজী শব্দগুচ্ছ "ইন্ডিয়ান মার্শাল আর্ট" এর জন্য বিভিন্ন পদ ব্যবহৃত হয়, যা প্রাচীন উৎস থেকে প্রাপ্ত। যদিও তারা নির্দিষ্ট শৃঙ্খলা বোঝাতে পারে বলে মনে হতে পারে (যেমন তীরন্দাজ, সশস্ত্র যুদ্ধ), ক্লাসিক্যাল সময়ে এগুলি সমস্ত যুদ্ধ ব্যবস্থার জন্য সাধারণভাবে ব্যবহৃত হত। বর্তমানে প্রচলিত শব্দগুলির মধ্যে শাস্ত্র-বিদ্যা হল শাস্ত্র (অস্ত্র) এবং বিদ্যা (জ্ঞান) শব্দের একটি যৌগ । ধনুর্বেদ ধনুক ( ধনুষ্য ) এবং জ্ঞান ( বেদ ), পুরাণ সাহিত্যে "ধনুরিবিদ্যার বিজ্ঞান" শব্দগুলি থেকে উদ্ভূত হয়েছে, যা পরে সাধারণভাবে মার্শাল আর্টে প্রয়োগ করা হয়েছে। বিষ্ণু পুরাণ পাঠে ধনুবেদকে শাস্ত্রশাস্ত্র বা সামরিক বিজ্ঞান সহ "ফলিত জ্ঞান" বা উপবেদের ঐতিহ্যগত আঠারোটি শাখার একটি হিসাবে বর্ণনা করা হয়েছে । পরবর্তী শব্দ, যুদ্ধ কালা , এসেছে যুদ্ধ শব্দ থেকে যার অর্থ যুদ্ধ বা লড়াই এবং কালা অর্থ শিল্প বা দক্ষতা। সম্পর্কিত শব্দ শাস্ত্র কাল (আল. অস্ত্র শিল্প) সাধারণত বিশেষভাবে সশস্ত্র শৃঙ্খলা বোঝায়। আরেকটি শব্দ, যুদ্ধ-বিদ্যা বা "যুদ্ধ জ্ঞান", যুদ্ধক্ষেত্রে ব্যবহৃত দক্ষতাকে বোঝায়, যা শুধুমাত্র প্রকৃত যুদ্ধই নয় বরং যুদ্ধ গঠন এবং কৌশলও অন্তর্ভুক্ত করে। মার্শাল আর্ট সাধারণত ঐতিহ্যবাহী আখড়ায় শেখা ও অনুশীলন করা হয় ।
গোবর্ধন পূজা
গোবর্ধন পূজা, অন্নকূট নামেও পরিচিত (অর্থাৎ "খাদ্যের পাহাড়")  হিন্দু পঞ্জিকা অনুসারে, কার্তিক মাসের শুক্লপক্ষের প্রতিপদ তিথিতে (যা দীপাবলির চতুর্থ দিন) গোবর্ধন পূজা করা হয়। ভক্তরা গোবর্ধন গিরির উপাসনা করে এবং কৃতজ্ঞতার চিহ্ন হিসেবে কৃষ্ণকে বিভিন্ন ধরনের নিরামিষ খাবার প্রস্তুত করে এবং অর্পণ করে। বৈষ্ণবদের জন্য, এই দিনটি ভাগবত পুরাণে সেই ঘটনার স্মৃতিচারণ করে, যখন কৃষ্ণ গোবর্ধন পাহাড়কে তুলে নিয়েছিলেন বৃন্দাবনের গ্রামবাসীদের মুষলধারে বৃষ্টি থেকে রক্ষার জন্য আশ্রয় দিয়েছিল। এই ঘটনাটি ঈশ্বরের একক আশ্রয় গ্রহণকারী ভক্তদের সুরক্ষা প্রদানের প্রতীক। ভক্তরা খাদ্যের একটি পর্বত নিবেদন করে, যা রূপকভাবে গোবর্ধন পাহাড়ের প্রতিনিধিত্ব করে, একটি ধর্মীয় স্মরণ হিসাবে এবং ঈশ্বরে আশ্রয় নেওয়ার জন্য তাদের বিশ্বাস পুনর্নবীকরণ করার জন্য। সারা ভারতে এবং বিদেশে অধিকাংশ হিন্দু সম্প্রদায়ের দ্বারা এই উৎসব পালন করা হয়।
এটি বৈষ্ণব সম্প্রদায় গুলো যেমন পুষ্টিমার্গ সম্প্রদায়, গৌড়ীয় বৈষ্ণববাদ ও স্বামীনারায়ণ সম্প্রদায়ের একটি গুরুত্বপূর্ণ উৎসব।
ব্যবস্থা পরিচালনা বিজ্ঞান
ব্যবস্থা পরিচালনা বিজ্ঞান বা সাইবারনেটিক্‌স (Cybernetics) জ্ঞানের একটি আন্তঃশাস্ত্রীয় ক্ষেত্র, যেখানে প্রাকৃতিক জীব বা জৈবিক ব্যবস্থা এবং মানবনির্মিত কৃত্রিম যন্ত্র, যান্ত্রিক ব্যবস্থা, ইলেকট্রনীয় ব্যবস্থা (যেমন পরিগণক যন্ত্র বা কম্পিউটার) ও যান্ত্রিক-ইলেকট্রনীয় মিশ্র ব্যবস্থা (যেমন যন্ত্রমানব বা রোবট), সামাজিক ব্যবস্থা (যেমন কোনও মনুষ্য প্রতিষ্ঠান বা সংগঠন), ইত্যাদি সব ধরনের জটিল ব্যবস্থার তুলনামূলক অধ্যয়নের মাধ্যমে এ ধরনের ব্যবস্থার অভ্যন্তরে উপাদানগুলির মধ্যে কীভাবে আন্তঃক্রিয়া অর্থাৎ তথ্যের আদানপ্রদান বা যোগাযোগ সম্পাদিত হয়, এইসব তথ্য কীভাবে প্রক্রিয়াজাত ও সঞ্চিত হয় ও স্বয়ং-নিয়ন্ত্রণ প্রক্রিয়াতে পুনর্নিবিষ্ট তথ্যের প্রেক্ষিতে ব্যবস্থাটি কীভাবে নিজের আচরণ নিয়ন্ত্রণ করে, অভ্যন্তরীণ স্থিতিশীলতা বজায় রাখে ও কোনও কাঙ্ক্ষিত লক্ষ্যের অভিমুখে নিজেকে পরিচালিত করে, তার একটি সাধারণীকৃত গবেষণা করা হয়। ব্যবস্থা পরিচালনা বিজ্ঞানে জটিল ব্যবস্থাসমূহের একটি সাধারণ তত্ত্ব নির্মাণের চেষ্টা করা হয়, যেখানে এই জটিল ব্যবস্থাগুলি কী উপাদানে নির্মিত (যান্ত্রিক, ইলেকট্রনীয়, জৈব বা অন্য কিছু), তা মুখ্য নয়। এতে প্রাণী বা জীবদেহের মস্তিষ্ক (নিয়ন্ত্রণ কেন্দ্র) ও স্নায়ুতন্ত্র এবং কম্পিউটার ও অন্যান্য ইলেকট্রনীয় স্বয়ংক্রিয় পুনর্নিবেশ চক্রভিত্তিক যোগাযোগ ও নিয়ন্ত্রণ ব্যবস্থাদির কর্মপদ্ধতির মধ্যে তুলনা করা হয়। এই আন্তঃশাস্ত্রীয় গবেষণাতে গণিত, স্নায়ুশারীরবিজ্ঞান, যোগাযোগ তত্ত্ব, তথ্য তত্ত্ব এবং নিয়ন্ত্রণ তত্ত্বের ধারণা ও মূলনীতিগুলি প্রয়োগ করা হয়।
১৯৪০-এর দশকে মার্কিন গণিতবিদ নরবার্ট উইনার ও মেক্সিকীয় স্নায়ুশারীরবিজ্ঞানী আর্তুরো রোসেনব্লুয়েত ইংরেজিতে নতুন এই বিজ্ঞানটির নামকরণ করেন "সাইবারনেটিকস"। সাইবারনেটিক্‌স পরিভাষাটি গ্রিক "কিবেরনেতেস" (যার অর্থ "নৌকার মাঝি, কর্ণধার বা কাণ্ডারি") কথাটি থেকে এসেছে, যার মাধ্যমে নিয়ন্ত্রণ ও পথনির্দেশনা ধারণা দুটির প্রতি নির্দেশ করা হয়েছে। যেসব কলাকৌশলের মাধ্যমে তথ্যকে কাঙ্ক্ষিত কাজে রূপায়িত করা যায়, সেগুলি নিয়ে গবেষণা করতে গিয়ে ব্যবস্থা পরিচালনা বিজ্ঞান বা সাইবারনেটিক্‌সের উদ্ভব হয়। দ্বিতীয় বিশ্বযুদ্ধের সময় সামরিক ক্ষেত্রে ইলেকট্রনীয় মস্তিষ্ক ও স্বয়ংনিয়ন্ত্রিত যন্ত্র নিয়ে গবেষণা এই শাস্ত্রের জন্ম দেয়।
সামাজিক বিজ্ঞানগুলিতেও ব্যবস্থা পরিচালনা বিজ্ঞানে প্রয়োগ রয়েছে। এক্ষেত্রে জীবিত ও যান্ত্রিক সত্তার সমন্বয়ে গঠিত ও পুনর্নিবেশ চক্রবিশিষ্ট ব্যবস্থাদির অভ্যন্তরে উপাদানগুলির মধ্যবর্তী আন্তঃক্রিয়াসমূহ অধ্যয়ন করা হয়। একটি বিশেষ আগ্রহের বিষয় হল কীভাবে মানবসমাজ ব্যবস্থাসমূহের যান্ত্রিকীকরণ ও স্বয়ংক্রিয়করণের সাথে আন্তঃক্রিয়া সম্পাদন করে, তার অধ্যয়ন।
পরিভাষা
• অভ্যন্তরীণ স্থিতিশীলতা - homeostasis
• আন্তঃক্রিয়া - interaction
• আন্তঃশাস্ত্রীয় ক্ষেত্র - interdisciplinary field
• ইলেকট্রনীয় ব্যবস্থা - electronic system
• জটিল ব্যবস্থা - complex system
• তুলনামূলক অধ্যয়ন - comparative study
• নিয়ন্ত্রণ ব্যবস্থা - control system
• পুনর্নিবেশ - feedback
• পুনর্নিবেশ চক্র - feedback loop
• ব্যবস্থা পরিচালনা বিজ্ঞান - Cybernetics
• যন্ত্র - machine
• যন্ত্রমানব - robot
• যান্ত্রিক ব্যবস্থা -mechanical system
• যান্ত্রিকীকরণ - mechanization
• সাধারণীকৃত গবেষণা - generalized study
• স্বয়ংক্রিয়করণ - automation
• স্বয়ং-নিয়ন্ত্রণ প্রক্রিয়া - self-control process, self-regulation process
জি প্লাস
জি প্লাস ভারতের গুয়াহাটি ভিত্তিক একটি ইংরেজি ভাষার ভারতীয় সাপ্তাহিক ট্যাবলয়েড পত্রিকা। এটি গুয়াহাটি প্লাস নামেও পরিচিত। প্রতি শনিবার পত্রিকাটি প্রকাশিত হয়। এটিতে মূলত উত্তর পূর্ব ভারতের রাজ্য আসামের বৃহত্তম শহর গুয়াহাটির সংবাদ থাকে।
ইতিহাস
জি প্লাস প্রথম প্রকাশিত হয়েছিল অক্টোবর ২০১৩. এটি ইনসাইট ব্র্যান্ডকম প্রাইভেট লিমিটেডের মালিকানাধীন এবং পরিচালিত হয়ে আসছে। এটি সেপ্টেম্বর ২০১৭ সালে ডিজিপাব পুরস্কার পেয়েছে।
অন্যান্য
এছাড়া এটি বার্ষিক গুয়াহাটি থিয়েটার ফেস্টিভ্যালের সহ-আয়োজক। অন্যান্য আয়োজকরা হলেন ব্যাল্যান্টাইন, অডি, এ্যাপোলো হসপিটালস, ভোডাফোন, ইন্ডিয়ান অয়েল, এবং হস্তাক্ষর। এই অনুষ্ঠানে কাজ করে গেছেন শাবানা আজমি, রজত কাপুর, সৌরভ শুক্লা, রণবীর শুরে, এবং কাল্কি কেকল্যা।
শ্রেষ্ঠ বিদেশি ভাষার চলচ্চিত্র বিভাগে গোল্ডেন গ্লোব পুরস্কার
শ্রেষ্ঠ বিদেশি ভাষার চলচ্চিত্র বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের ইংরেজি ভিন্ন অন্য ভাষার সেরা চলচ্চিত্রের জন্য প্রদান করা হয়। ১৯৪৯ সালে [[৬ষ্ঠ গোল্ডেন গ্লোব পুরস্কার আয়োজন থেকে এই চলচ্চিত্র পুরস্কার প্রদান করা হয়ে আসছে। ১৯৮৬ সাল পর্যন্ত এটি সেরা বিদেশি চলচ্চিত্রের জন্য গোল্ডেন গ্লোব পুরস্কার নামে পরিচিত ছিল, যার অর্থ যে কোন অ-মার্কিন চলচ্চিত্রই সম্মানিত হতে পারে। ১৯৮৭ সালে এর নাম পরিবর্তন করে রাখা হয় সেরা বিদেশি ভাষার চলচ্চিত্র, যাতে অ-মার্কিন ইংরেজি ভাষার চলচ্চিত্রগুলোও সেরা চলচ্চিত্রের পুরস্কারের জন্য বিবেচিত হতে পারে।
শান্তশীলা পালিত
শান্তশীলা পালিত (২১.০৫.১২৮৯ বঙ্গাব্দ ― ৮.০৫.১৩৫৮ বঙ্গাব্দ) ছিলেন গান্ধীবাদী জননেত্রী ও সমাজকর্মী।
বংশপরিচয়
পৈত্রিক নিবাস গোদা, গোবিন্দবাটি কালনা, বর্ধমান। স্বামী শরতচন্দ্র পালিত। শান্তশীলার পুত্র বিপ্লবী পঞ্চানন পালিত জেলে ব্রিটিশ পুলিশের অত্যাচারের ফলে শহীদ হন। অভয় আশ্রমের প্রানপুরুষ ডা: নৃপেন্দ্রনাথ বসু তার ভ্রাতা।
অহিংস আন্দোলন
স্বামীর মৃত্যুর পর অসহযোগ আন্দোলনে ও কুমিল্লার অভয় আশ্রম এর সংগঠনমূলক কাজে আত্মনিয়োগ করেন শান্তশীলা। অভয় আশ্রমের জন্যে জমি দান করেছিলেন। তার জনসেবা তাকে কুমিল্লা র জননেত্রী হিসেবে খ্যাত করে। লবণ সত্যাগ্রহ পরিচালনা করে কারারুদ্ধ হয়েছিলেন। মুক্তির পরেও দেশ সেবা কাজে অবিচল থাকায় ব্রিটিশ সরকার তার বাড়ি দখল করে নিলে তিনি বাঁকুড়া য় চলে যান। সেখানে তার ত্যাগ ও সংগঠন প্রতিভার জন্যে সর্বজনশ্রদ্ধেয় ছিলেন।
লোকি (টিভি ধারাবাহিক)
লোকি হলো একটি আমেরিকান টেলিভিশন ধারাবাহিক যা মার্ভেল কমিকসের একই নামের চরিত্রের উপর ভিত্তি করে, মাইকেল ওয়ালড্রন স্ট্রিমিং পরিষেবা ডিজনি প্লাসের জন্য তৈরি করেছেন। এটি মার্ভেল স্টুডিওজ প্রযোজিত মার্ভেল সিনেম্যাটিক ইউনিভার্স (এমসিইউ) এর তৃতীয় টেলিভিশন ধারাবাহিক এবং এটি ফ্র্যাঞ্চাইজির অন্যান্য চলচ্চিত্রের সাথে ধারাবাহিকতা রক্ষা করে। এর ঘটনাপ্রবাহ অ্যাভেঞ্জার্স: এন্ডগেম (২০১৯) চলচ্চিত্রের ঘটনার পরে সঞ্চালিত হয়, যেখানে লোকির একটি বিকল্প সংস্করণ নতুন একটি সময়রেখা তৈরি করে। ওয়ালড্রন প্রধান লেখক হিসেবে দায়িত্ব পালন করেন এবং কেট হেরন প্রথম মৌসুম পরিচালনা করেন। এরিক মার্টিন এবং জাস্টিন বেনসন ও অ্যারন মুরহেড যথাক্রমে প্রধান লেখক এবং পরিচালক হিসেবে দ্বিতীয় মৌসুমে দায়িত্ব পালন করবেন।
টম হিডেলস্টোন চলচ্চিত্র থেকে তার লোকি চরিত্রে প্রত্যাবর্তন করেন। অন্যান্য বিভিন্ন চরিত্রে রয়েছেন গুগু এমব্যাটে-র, উনমি মোসাকু, ইউজিন করডেরো, টারা স্ট্রং, ওয়েন উইলসন, সোফিয়া মারি ডি মার্টিনো, সাশা লেইন, জ্যাক ভিল, ডিওবিয়া ওপারেই, রিচার্ড ই. গ্রান্ট এবং জোনাথন মেজরস। ২০১৮ এর সেপ্টেম্বর নাগাদ মার্ভেল স্টুডিওজ ডিজনি প্লাসের জন্য এমসিইউর পার্শ্ব চরিত্রদের কেন্দ্র করে কিছু ক্ষুদ্র ধারাবাহিক নির্মাণের পরিকল্পনা করে। নভেম্বরে টন হিডেলস্টোন অভিনীত লোকি চরিত্রটি নিয়ে ধারাবাহিক নির্মাণের সিদ্ধান্ত চুড়ান্ত হয়। ২০১৯ এর ফেব্রুয়ারিতে ওয়ালড্রন নিয়োগ পান এবং একই বছরের আগস্টে হেরন যোগ দেন। ২০২০ এর ফেব্রুয়ারিতে আটলান্টায় দৃশ্যধারণ শুরু হলেও মার্চে কোভিড-১৯ মহামারীর কারণে তা স্থগিত হয়ে যায়। পরে সেপ্টেম্বরে দৃশ্যধারণ পুনরায় শুরু হয়ে ডিসেম্বরে শেষ হয়।
লোকি ধারাবাহিকের প্রথম মৌসুম ২০২১ এর ৯ জুন শুরু হয়ে ৬ পর্ব ধরে চলে এবং জুলাইয়ের ১৪ তারিখ শেষ হয়। এটি এমসিইউর চতুর্থ পর্যায়ের অংশ। ছয় পর্ব নিয়ে গঠিত এর দ্বিতীয় মৌসুম নির্মাণাধীন রয়েছে।
পটভূমি
অ্যাভেঞ্জার্স: এন্ডগেম (২০১৯) এর ঘটনাকালে টেসারেক্ট চুরি করার পর লোকির এক বিকল্প সংস্করণকে রহস্যময় টাইম ভেরিয়েন্স অথরিটি (টিভিএ) এর নিকট নিয়ে আসা হয। এটি একটি আমলাতান্ত্রিক সংস্থা যা সময় ও স্থানের বাইরে বিদ্যমান এবং সময়রেখা পর্যবেক্ষণ করে। তারা লোকিকে একটি পছন্দ দেয়: হয় "টাইম ভেরিয়েন্ট" হওয়ার কারণে তাকে অস্তিত্ব থেকে মুছে ফেলা হবে, অথবা তাকে সময়রেখা ঠিক করে এক বৃহত্তর হুমকি বন্ধ করতে সহায়তা করতে হবে।
অভিনয়ে
অন্যান্যদের মধ্যে রয়েছে হান্টার ডি-৯০ চরিত্রে নিল এলিস। জেমি অ্যালেকজান্ডার তার সিফ চরিত্রে ক্ষণিকের জন্য উপস্থিত হন এবং থ্রগ হিসেবে ক্রিস হেমসওর্থ এর কন্ঠ শোনা যায়।
বিশেষ তথ্যচিত্র
২০২১ এর ফেব্রুয়ারিতে মার্ভেল স্টুডিওজ: অ্যাসেম্বেলড নামের তথ্যচিত্র ঘোষণা করা হয়। ধারাবাহিকটি উপলক্ষে এর বিশেষ একটি পর্ব অ্যাসেম্বেলড: দ্য মেকিং অব লোকি জুলাইয়ের ২১ তারিখে প্রকাশিত হয়। এতে ধারাবাহিকটি নির্মাণের পিছনের দৃশ্য এবং অভিনেতাদের সাক্ষাৎকার দেখানো হয়।
আদিরসাত্মক শিল্পকলা
থাম্ব| প্রাচীন রোমে পম্পেই যৌনতা। ডান|থাম্ব|312x312পিক্সেল| [[আশিল দোভেরিয়া|আশিল দোভেরিয়ার "লিবারটাইন ওয়াটার কালার"-এ সুস্পষ্ট কামোত্তেজক দৃশ্য দেখা যাচ্ছে ]] আদিরসাত্মক শিল্পকলা হল দৃশ্যকলার একটি বিস্তৃত ক্ষেত্র যার মধ্যে যেকোন শৈল্পিক কাজ যা যৌন উত্তেজনা জাগিয়ে তোলার উদ্দেশ্যে, সাধারণত মানুষের নগ্নতা এবং/অথবা যৌন কার্যকলাপকে চিত্রিত করে। এটি অঙ্কন, খোদাই, চলচ্চিত্র, চিত্রাঙ্কন, আলোকচিত্র এবং ভাস্কর্য সহ প্রায় যেকোনো মাধ্যমের কাজ অন্তর্ভুক্ত করে। শিল্পের প্রাচীনতম পরিচিত কিছু কাজের মধ্যে রয়েছে কামোত্তেজক থিম, যা ইতিহাস জুড়ে বিভিন্ন সমাজে বিভিন্ন বিশিষ্টতার সাথে পুনরাবৃত্তি হয়েছে। যাইহোক, এটি ব্যাপকভাবে নিষিদ্ধ হিসাবে বিবেচিত হয়েছে, হয় সামাজিক নিয়ম বা আইন এর সৃষ্টি, বিতরণ এবং দখলকে সীমাবদ্ধ করে, বিশেষ করে যখন এটি "পর্নোগ্রাফিক", "অনৈতিক" বা "অশ্লীল" বলে মনে করা হয়।
সংজ্ঞা
কামোত্তেজক শিল্পের সংজ্ঞা কিছুটা বিষয়ভিত্তিক, এবং প্রেক্ষাপটের উপর নির্ভরশীল, যেহেতু কামোত্তেজক এবং শিল্প কী উভয়ের উপলব্ধি পরিবর্তিত হয়। উদাহরণস্বরূপ, কিছু সংস্কৃতিতে ফ্যালাসের একটি ভাস্কর্য প্রকাশ্যভাবে কামোত্তেজকতার পরিবর্তে শক্তির একটি ঐতিহ্যগত প্রতীক হিসাবে বিবেচিত হতে পারে। যৌন শিক্ষাকে চিত্রিত করার জন্য যে উপাদান তৈরি করা হয় তা অন্যদের দ্বারা অনুপযুক্তভাবে কামোত্তেজক হিসাবে অনুভূত হতে পারে। দ্য স্ট্যানফোর্ড এনসাইক্লোপিডিয়া অফ ফিলোসফি আদিরসাত্মক শিল্পকলাকে সংজ্ঞায়িত করা হয়েছে এভাবে "শিল্প যা তার লক্ষ্য দর্শকদের যৌনভাবে উদ্দীপিত করার উদ্দেশ্যে তৈরি করা হয়, এবং এটি তা করতে কিছুটা সফল হয়"।
কামোত্তেজক শিল্প এবং পর্নোগ্রাফির মধ্যে একটি পার্থক্য প্রায়শই তৈরি করা হয়, যা যৌন কার্যকলাপের দৃশ্যও চিত্রিত করে এবং কামোত্তেজক উত্তেজনা জাগিয়ে তোলার উদ্দেশ্যে করা হয়, কিন্তু সাধারণত চারুকলা হিসাবে বিবেচিত হয় না। কেউ কেউ কাজের উদ্দেশ্য এবং বার্তার উপর ভিত্তি করে একটি পার্থক্য আঁকেন: কামোত্তেজক শিল্প উদ্দীপনা ছাড়াও উদ্দেশ্যমূলক কাজ হবে, যা তাদের কামোত্তেজক বিষয়বস্তুতে অনাগ্রহী কেউ শিল্প হিসাবে প্রশংসা করতে পারে। মার্কিন সুপ্রিম কোর্টের বিচারপতি পটার স্টুয়ার্ট বিখ্যাতভাবে ১৯৬৪ সালে লিখেছিলেন যে, পার্থক্যটি স্বজ্ঞাত ছিল, হার্ড-কোর পর্নোগ্রাফি সম্পর্কে তিনি বলেছেন, এটি যৌন শিল্প হিসাবে আইনত সুরক্ষিত হবে না, "আমি যখন এটা দেখি তখন আমি এটি জানি"।
দার্শনিক ম্যাথিউ কিয়েরান এবং হ্যান্স মেস, সহ অন্যরা যুক্তি দিয়েছেন যে কামোত্তেজক শিল্প এবং পর্নোগ্রাফির মধ্যে কোন কঠোর পার্থক্য করা যায় না।
লঞ্চারওয়ান
লঞ্চারওয়ান ভার্জিন অরবিট দ্বারা নির্মিত একটি দুটি পর্যায়ের অরবিটাল উৎক্ষেপণ যান। এটি একটি বায়ু থেকে উৎক্ষেপণ রকেট, উচ্চ উচ্চতায় ক্যারিয়ার বিমান থেকে বিমানের উৎক্ষেপণের পরে সান-সিঙ্ক্রোনাস অরবিটে (এসএসও) ৩০০ কেজি (৬৬০ পাউন্ড) "স্মার্টস্যাট" পেডলড স্থাপনের জন্য নকশা করা হয়েছে। উৎক্ষেপণ যানটি কসমিক গার্ল নামের বোয়িং ৭৪৭-৪০০-এর মাধ্যমে বায়ুমন্ডলে উপরের দিকে বহন করা হয় এবং রকেটটি প্রশান্ত মহাসাগরের উপর ছেড়ে দেওয়া হয়।
কক্ষপথের প্রথম সফল উড়ান ও দ্বিতীয় সার্বিক উৎক্ষেপণ ২০২১ সালের ১৭ জানুয়ারি পৃথিবীর নিন্ম কক্ষপথে (এলইও) ১০ টি কিউবস্যাটস এর একটি পেলোড সরবরাহ করে।
আফনান
চৌধুরী জাওয়াতা আফনান বাংলাদেশের একজন চলচ্চিত্র অভিনেতা এবং টিভি অভিনয়শিল্পী। বিনোদন জগতে পা রাখেন চলচ্চিত্র দিয়ে। পরবর্তীতে কাজ করেন নাটকে। তিনি ২০১১ সালে মুক্তিপ্রাপ্ত একটি বাংলাদেশী যুদ্ধভিত্তিক চলচ্চিত্র আমার বন্ধু রাশেদ চলচ্চিত্রের মাধ্যমে চলচ্চিত্রের ভুবনে পা রাখেন। মুহম্মদ জাফর ইকবাল রচিত একই নামের শিশুতোষ উপন্যাস অবলম্বনে বাংলাদেশ সরকারের অনুদানে চলচ্চিত্রটি পরিচালনা করেছেন মোরশেদুল ইসলাম। চলচ্চিত্রটিতে তিনি নাম ভূমিকা (রাশেদ) চরিত্রে অভিনয় করেন। এই চলচ্চিত্রে অভিনয়ের জন্য তিনি দর্শকমহল থেকে ব্যাপক প্রশংসা পান।
প্রাথমিক ও শিক্ষাজীবন
আফনান বাংলাদেশের ঢাকার একটি মুসলিম পরিবারে ২৯ আগস্ট, ১৯৯৪ সালে জন্মগ্রহণ করেন। ২০১২ সালে ঢাকার ধানমন্ডি গভ: বয়েজ হাই স্কুল থেকে মাধ্যমিক (এসএসসি ) এবং এরপর ঢাকা সিটি কলেজ থেকে ২০১৪ সালে এইচএসসি পাশ করেন। বর্তমানে তিনি নর্থ সাউথ ইউনিভার্সিটি এ বিবিএ (২০১৫-২০১৯) অধ্যায়নরত।
কর্মজীবন
আফনান বর্তমানে পড়াশোনার পাশাপাশি বিভিন্ন নাটক ও বিজ্ঞাপনচিত্রে কাজ করে চলছেন।
পীযূষকান্তি সরকার
পীযূষকান্তি সরকার (৩১ অক্টোবর ১৯৩৭ – ৩০ জুলাই ২০০১) ছিলেন  প্রখ্যাত ভারতীয় বাঙালি রবীন্দ্র সংগীত শিল্পী।
সংক্ষিপ্ত জীবনী
পীযূষকান্তি সরকারের জন্ম বৃটিশ ভারতের অধুনা পশ্চিমবঙ্গের মুর্শিদাবাদ জেলার বহরমপুরে। পৈতৃক নিবাস ছিল হাওড়া জেলার ফুলেশ্বরে। পিতা হিমাংশুকুমার সরকার ছিলেন  কলকাতার ব্যাঙ্কশাল কোর্টের একজন আইনজীবী  এবং মাতা স্মৃতিরেখা দেবী ছিলেন সাধারণ গৃহবধূ তবে ভালো রবীন্দ্রসঙ্গীত গাইতেন। পীযূষকান্তির শৈশব থেকেই সঙ্গীতের প্রতি গভীরভাবে আগ্রহ ছিল। তার পড়াশোনা হাওড়ার উলুবেড়িয়া হাই স্কুলে। কলকাতার বিদ্যাসাগর কলেজ থেকে ইংরাজী সাহিত্য অনার্স সহ স্নাতক হন। ১৯৫৬ খ্রিস্টাব্দে দিল্লিতে সারা ভারত আন্তর্বিশ্ববিদ্যালয় যুব উৎসবে সমবেত লোকসঙ্গীত প্রতিযোগিতায় দ্বিতীয় স্থান অধিকার করেন। পড়াশোনার মধ্যেই ভারতীয় শাস্ত্রীয় সঙ্গীতের শিক্ষা নেন পণ্ডিত নিদানবন্ধু বন্দ্যোপাধ্যায়ের কাছে। কিশোর বয়স থেকে একটানা কুড়ি বৎসর গান গেয়েছেন  আকাশবাণীতে। অবশ্য কর্মজীবনের প্রথমদিকে বাগনান হাই স্কুলে ইংরাজির শিক্ষক ছিলেন তিনি।
সঙ্গীত জীবন
কিন্তু পরবর্তীতে পুরোপুরি সঙ্গীত জগতে চলে আসেন। ১৯৭৩ খ্রিস্টাব্দে বীরেন্দ্রনাথ ভট্টাচার্যের লেখা কিছু আধুনিক বাংলা গান নিজের সুরে গেয়েছিলেন এবং এইচএমভি তা রেকর্ড করে। ১৯৮৩ খ্রিস্টাব্দে তিনি একক শিল্পী হিসাবে রবীন্দ্রসঙ্গীত মনোমুগ্ধকর এবং অসামান্য গায়কিতে পরিবেশন করেন কলকাতার অ্যাকাডেমি অফ ফাইন আর্টস-এ। শ্রোতারা আপ্লুত হন এবং তিনি রবীন্দ্র সঙ্গীত জগতে খ্যাতি অর্জন করেন। তার কণ্ঠে রবীন্দ্র সঙ্গীতের আমার সোনার বাংলা   প্রথম রেকর্ড ১৯৫৪ খ্রিস্টাব্দে প্রকাশিত হয়। এরপরই একের পর এক রবীন্দ্র সঙ্গীতের অ্যালবাম ক্যাসেটে প্রকাশিত হয়। উল্লেখযোগ্য অ্যালবামগুলি হল -
তার মনোমুগ্ধকর কণ্ঠে গীত উল্লেখযোগ্য রবীন্দ্রসঙ্গীতের কয়েকটি হল-
পীযূষকান্তি সরকার গায়ক হিসাবে নেপথ্য সঙ্গীতে অংশগ্রহণ করেন গৌতম ঘোষ পরিচালিত  পদ্মা নদীর মাঝি ও রাজা মিত্র পরিচালিত নয়নতারা বাংলা ছায়াছবিতে। এছাড়াও তিনি 'খড়িমাটির গণ্ডী' বিষের বাঁশি' 'যমে মানুষে' নাটকে সঙ্গীত পরিচালক হিসাবে কাজ করেন। একাধিকবার আমেরিকা এবং বাংলাদেশে অনুষ্ঠান করে প্রভূত অর্জন করেছিলেন। তিনি গান ছাড়াও দুটি গ্রন্থ রচনা করেন-
জীবনাবসান
রবীন্দ্রসঙ্গীতের বিশিষ্ট শিল্পী ২০১১ খ্রিস্টাব্দের ৩০শে জুলাই কলকাতায় পরলোক গমন করেন।
পশ্চিমবঙ্গের খনিজ সম্পদ
পশ্চিমবঙ্গ খনিজ সম্পদে মাঝারি মানের সমৃদ্ধ রাজ্য। এই রাজ্যের প্রধান খনিজ দ্রব্য হল কয়লা ও ফায়ার ক্লে বা তাপসহ মাটি। এই দুটি খনিজ দ্রব্য রাজ্যটিতে বেশি পরিমাণে পাওয়া যায়। অন্যান্য খনিজ দ্রব্যের মধ্যে চিনামাটি, চুনাপাথর, অ্যাপেটাইট, আকরিক লোহা, আকরিক তামা, ম্যাঙ্গানিজ, প্রাকৃতিক গ্যাস প্রভৃতি উল্লেখযোগ্য।
কয়লা
কয়লা পশ্চিমবঙ্গের প্রধান খনিজ সম্পদ। ভারতে প্রতিবছর উত্তলিত কয়লার একটি উল্লেখযোগ্য অংশ এই রাজ্য থেকে পাওয়া যায়। কয়লা উত্তোলনে রাজ্যটি দেশের মধ্যে সপ্তম স্থানে রয়েছে এবং কয়লা সঞ্চয়ের হিসাবে দেশের মধ্যে চতুর্থ। এই রাজ্যে মোট সঞ্চিত কয়লার পরিমান হল ৩১.৪৩৫ বিলিয়ন টন যা দেশের মোট সঞ্চিত কয়লার ১০.২৫৩ শতাংশ।
পশ্চিমবঙ্গে কয়লা প্রধানত দুটি এলাকাতে পাওয়া যায়।যথা-
দামদর উপত্যকা
দামোদর উপত্যকায় ভারতবর্ষের প্রথম কয়লা খনি রানীগঞ্জে আবিষ্ক‌ৃত হয়। এরপর ধীরে ধীরে দামোদর উপত্যকার বিভিন্ন অংশে কয়লা খনি আবিষ্ক‌ৃত হতে থাকে। এই উপত্যকায় দুটি কয়লা ক্ষেত্র রয়েছে । যথা-
বীরভূম কয়লা ক্ষেত্র
ভারতে অবস্থিত বৃহৎ কয়লা ক্ষেত্র গুলির মধ্যে একটি হল বীরভূম কয়লা ক্ষেত্র। এই কয়লা ক্ষেত্রে আনুমানিক ৬ বিলিয়ন টন কয়লার   সংরক্ষণে রয়েছে।এই কয়লা ক্ষেত্রে উল্লেখযোগ্য  কয়লা ব্লক হল দেউচা পাঁচামি কয়লা খনি।
দেউচা পাঁচামি কয়লা খনি বা দেউচা পাঁচামি কোল ব্লক হল ভারতের পশ্চিমবঙ্গরাজ্যের বীরভূম জেলারমহম্মদবাজার সমষ্ঠি উন্নয়ন ব্লকের অন্তর্গত দেউচা ও পাঁচামি এলাকায় অবস্থিত একটি কয়লা খনি।এই কয়লা খনি বা ব্লকটি রানিগঞ্জ কয়ালখনি এলাকার অন্তর্গত। দেউচায় প্রায় ২১০ কোটি ২০ লক্ষ টন কয়লা মজুত রয়েছে। কয়লা মজুতের পরিমানের হিসাবে এই কয়লা খনিটি এশিয়ার বৃহত্তম কয়লা খনি বা কোল ব্লক। এটি পশ্চিমবঙ্গের নবীনতম কয়লা খনি।
দার্জিলিং-জলপাইগুড়ি পার্বত্য অঞ্চল
কালিম্পং জেলার বাগরাকোট ও মালঞ্চ এবং জলপাইগুড়ি জেলার বক্সা-জয়ন্তী এলাকায় কয়লা পাওয়া যায়।
আকরিক লোহা
রাণীগঞ্জে কয়লা খনির কাছাকাছি অবস্থিত। বর্ধমানের কুলটিতে প্রথম লৌহ-আকরিক কারখানা স্থাপন করা হয়। লৌহ আকরিক পুরুলিয়া (বার্নপুর, মানবাজার, গৌরাঙ্গডিহ, তিলুরিয়া, ঝালদা), বাঁকুড়া (পোরেপাহাড়) এবং দার্জিলিং-এ অবস্থিত।
চিনামাটি
চিনামাটি পশ্চিমবঙ্গের একটি উল্লেখযোগ্য খনিজ দ্রব্য। পশ্চিমবঙ্গের বীরভূম জেলার মহম্মদবাজার খানি, কামারপুকুর বাঁকুড়া জেলার মেজিয়া ও পুরুলিয়া জেলার রঘুনাথপুরে চিনামাটি উত্তোলিত হয়। ২০০৩ সালে পশ্চিমবঙ্গে ৯৬ হাজার টন চিনামাটি উত্তোলিত হয়েছিল যার বাজার মূল্য ছিল ₹২ কোটি ৩৩ লক্ষ টাকা।
চুনাপাথর
বাঁকুড়া জেলার চম্পাবনী ও বারিরামপুর এবং পুরুলিয়া জেলার ঝালদা ও হাসাপাথর অঞ্চলে চুনাপাথরের খনি রয়েছে। এই সব খনি থেকে চুনাপাথর উত্তোলিত হয়। তবে এই এলাকায় উত্তোলিত চুনাপাথর উৎকৃষ্ট মানের নয়।
ডলোমাইট
জলপাইগুড়ি জেলার বক্সা-জয়ন্তী অঞ্চলে ডলোমাইট পাওয়া যায়।
অ্যাপেটাইট
পুরুলিয়া জেলার দক্ষিণাংশে পাওয়া যায়।
ম্যাঙ্গানিজ
পশ্চিম মেদিনীপুরের বেলপাহাড়ি ও গিধনি, পুরুলিয়ার পাহাড়পুর এবং পশ্চিমবঙ্গের বর্ধমান জেলার মালাচিটে ম্যাঙ্গানিজদের জমা পাওয়া যায়।
তামা
পশ্চিমবঙ্গের জলপাইগুড়ি ও দার্জিলিং জেলায় তামার খনি পাওয়া যায়। বর্ধমান, পুরুলিয়া, বীরভূমেরও কিছু অংশে অল্প তামা পাওয়া যায়।
আর্সেনোপাইরাইট
দার্জিলিং জেলার সামথার পাহাড়ের উত্তর প্রান্তে আর্সেনোপাইরাইটের উপস্থিতি রেকর্ড করা হয়েছে।
বেরিল
পুরুলিয়া জেলার সুলুং লোহার এবং বেলামু পাহাড় থেকে বেরিলের ফ্যাকাশে সবুজ ষড়ভুজ স্ফটিকের খবর পাওয়া গেছে।
কোরান্ডাম
পুরুলিয়া জেলার শালবোন, পাহাড়পুর এবং ভাগাবাঁধ এলাকায় মিকা শিস্টের মধ্যে গাঢ় নীল স্টাম্পি কোরুন্ডাম স্ফটিক, যা এক সেন্টিমিটারের ভগ্নাংশ থেকে প্রায় ২.৫ সেন্টিমিটার ব্যাসের আকারের।
ফ্লোরাইট
মারামুর পূর্ব দিকে সুলিং লোহার এবং পুরুলিয়া জেলার বেলামু পাহাড়ের দক্ষিণ দিক থেকে পেগমেটাইটের মধ্যে ফ্লোরাইটের উপস্থিতির পাওয়া গেছে।
সোনা
পুরুলিয়া, বাঁকুড়া এবং মেদিনীপুর জেলার প্রোটেরোজয়িক আগ্নেয়গিরি-পাললিক স্তূপের মধ্য দিয়ে প্রবাহিত নদীগুলিতে প্লেসার গোল্ডের দেখা গেছে।
গ্রাফাইট
গ্রাফাইটের একটি শিরা, প্রায় ১ মিটার পুরুত্বের মধ্যে পুরুলিয়া জেলার বাঙ্গোরায় মিকা শিস্টের মধ্যে ঘটে। পুরুলিয়া জেলার গোবাগের কাছে গ্রাফাইটের আরও একটি ঘটনা রেকর্ড করা হয়েছে। রাক্তি নদীর ডালিং গ্রুপের গ্রাফাইট শিস্ট এবং দার্জিলিং জেলার সুখিয়াপুখ-ট্যাংলু রোডে কার্বনেশিয়াস উপাদান (প্রধানত গ্রাফাইট) হিসাবে গ্রাফাইটের উপস্থিতি লক্ষ্য করা গেছে।
লৌহ আকরিক
পুরুলিয়া জেলার মানবাজার, গৌরাঙ্গডিহ, তিলুরি এবং ঝালদার আশেপাশের পেগমেট্রেট এবং কোয়ার্টজ শিরাগুলিতে টাইটানিফেরাস লৌহ আকরিক দেখা যায়। বাঁকুড়া জেলায়, ম্যাগনেটাইট আকরিক কোয়ার্টজাইট এবং গনিসের মধ্যে ইন্টারলেমিনেটেড ব্যান্ড হিসাবে উপস্থিত হয়, যা ৭ সেন্টিমিটার থেকে ১ মিটার পর্যন্ত বেধ এবং দৈর্ঘ্যে ২৪ কিলোমিটার পর্যন্ত বিস্তৃত।
ম্যাঙ্গানিজ আকরিক
ল্যাটেরিটিক ম্যাঙ্গানিজ পাতলা ব্যান্ড, লেন্স, লেন্টিকল, কনক্রিশন ইত্যাদি এবং সিংভূম গ্রুপের স্কিস্ট এবং কোয়ার্টজাইটের বিভিন্ন ধরনের কলফর্ম কাঠামোর আকারে পাওয়া যায়।
মাইকা
রুবি মাইকা এবং সাধারণ অভ্রের ছোট বইয়ের ঘটনা, আকারে 2.5 বর্গ সেমি থেকে পরিবর্তিত। থেকে 20.5 বর্গ সেমি। পুরুলিয়া জেলার আদাবানা, ভুর্সা, কুমারগড় এবং বাঁকুড়া জেলার কাদুরিয়া, পীররাবানি এলাকা থেকে রিপোর্ট করা হয়েছে।
পাইরাইট
পুরুলিয়া জেলার কারচা এবং তালমু এলাকায় ছোটনাগপুর গনিসিক কমপ্লেক্সের গ্রাফাইট বহনকারী মাইকা শিস্টের মধ্যে অন্যান্য সালফাইডের সাথে পাইরাইটের ঘটনা পাওয়া যায়।
রি মিনারেল
দ্বিতীয় প্রজন্মের ম্যাপিং দ্বারা পশ্চিমবঙ্গের নির্বাচিত সেক্টরগুলির সাথে ছোটনাগপুর জেনেসিক কমপ্লেক্সের অধ্যয়ন পুরুলিয়া জেলার নওয়াহাতুর কাছে একটি পরিত্যক্ত পেগমাটাইট খনির মধ্যে 'বাস্টনেসাইট', অ্যালানাইট এবং ব্যারাইটের একটি সংস্থার প্রকাশ করেছে।
সিজিয়াম-বহনকারী খনিজ
এনপিএসজেড-এর উত্তরে অবস্থিত বেকু-র কাছে ক্যালক-সিলিকেট শিলা সংলগ্ন পেগমেটিক শিরাগুলির মধ্যে পেগমেটিক শিরাগুলির মধ্যে সিজিয়ামের একমাত্র আকরিক পোলুসাইটের আকর্ষণীয় ঘটনাগুলি সম্প্রতি রিপোর্ট করা হয়েছে।
ট্যালক এবং স্টেটাইট
দার্জিলিং জেলার, তালক এবং স্টিয়েটের ঘটনাগুলি রামউক খোলায় অবস্থিত। জলপাইগুড়ি জেলার লেপাচকস ওয়ার বক্সা থেকে স্টিয়েটের খবর পাওয়া গেছে। পুরুলিয়া জেলার খুসবানি, পুকলুঙ্কতা ও হালুদবানি এবং বাঁকুড়া জেলার মাতগোদা, মাওলা কুলদিয়াহ ও পঞ্চপাথর থেকে বেশ কয়েকটি স্টাইটিংয়ের ঘটনা ঘটেছে বলে জানা গেছে।
ডাইমেনশন স্টোন
পুরুলিয়া, বাঁকুড়া এবং বীরভূম জেলার কিছু অংশ কভার করে ছোটনাগপুর গ্রানাইট গনিস কমপ্লেক্সে ফিল্ড সিজন 1994-95-এর সময় পশ্চিমবঙ্গে সম্ভাব্য ডাইমেনশন স্টোন সম্ভাবনা চিহ্নিত করার জন্য একটি পুনরুদ্ধার জরিপ শুরু হয়েছিল।